ဒသကမ္မပထသုတ်

-သံ၊၁၊၃၈။ သံ၊မြန်၊၁၊၃၆၅-၆။ သံ၊ဋ္ဌ၊၂၊၁၃၃-၁၄၀။ သံ၊ဋီ၊၂၊၁၄၁-၅။ -သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ တတိယဝဂ္ဂ၊ ပဉ္စမသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ဒုစရိုက်ဆယ်ပါးနှင့် သုစရိုက်ဆယ်ပါးရှိသူတို့ သဘောတူသူချင်းသာ ပေါင်းဆုံညီညွတ်ကြပုံကို ဒုစရိုက်, သုစရိုက် တစ်ပါးစီ ကဏှပက္ခ, သုက္ကပက္ခ ခွဲ၍ ရဟန်းတို့အား ဘုရားရှင် ဟောတော်မူသည့်သုတ်။ အဋ္ဌကထာ၌ ဒုစရိုက်ဆယ်ပါး, သုစရိုက်ဆယ်ပါးအကျယ်နှင့် ယင်းတို့ကို ဓမ္မ, ကောဋ္ဌာသ, အာရမ္မဏ, ဝေဒနာ, မူလအားဖြင့် ဝေဖန်၍ ဖွင့်ဆိုထားပါသည်။ ဋီကာ၌လည်း ဖွင့်ဆိုချက်များ ရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်